text: Bilister blæser på hastighedsbegræsning
  06 november 2012 kl. 12.18
  Foreløbigt har politiet uddelt 2.800 bøder ved motorvejsarbejdet ved Vejle. Og der udskrives nye hver eneste dag.
  Der er hastighedsbegrænsning på 80 km/t ved motorvejsbyggeriet ved Vejle. Men det er for langsomt for mange bilister.
  - Vi har taget 2800 biler i 39 kontroller, siger Vicepolitikommissær i Sydøstjyllands Færdselsafdeling i Vejle, Jesper Engelund, til P4 Trekanten.
  - De mange bøder viser jo bare, at vi er nød til stadigvæk at være derude og være med til at forsøge at dæmpe hastigheden. Dels ved at udskrive bøder, til dem som ikke forstår det, men også ved at være præventive, siger Jesper Engelund til P4 Trekanten.
  Motorvejsarbejdet på E-45 er først færdigt en gang til næste år.
  